JohanHeinsen/ENO huggingface dataset:
Viborger Samler, 1811-02-28
Fra Pressen er udkommen: Grundtegning over Danmark 2den Oplag koster illumineret 10 s. og Grundtegning over Europa 5te Oplag koster ill. 6 s. Det sidste er tilføiet de betydeligste Forandringer i Staternes Skjebne, saavidt Rummet tillod det. J Betragtning af Papirets og Trykningens tiltagende Dyrhed, vil den nødvendige Forhøielse af 2 s. paa Stykket for den Kyndige være saare ubetydeligt og, kuns fordi disse Landkort saa meget søges til Børns Underviisning, og ej for at vinde noget, har jeg oplagt dem paa ny, da de vare udsolgte. A. F. Just.
Viborger Samler, 1811-02-28
Designation.
Viborger Samler, 1811-02-28
Over de Gevinster i som i det 58 Lotteries 1ste Klasse er faldet i Hr. Jnspecteur Baadsdaards Collection her i Byen. No. 19451 med 6 Rd. No. 19497 med 6 Rd. No. 19517 med 6 Rd. No. 19667 med 6 Rd. No. 19698 med 6 Rd.
Viborger Samler, 1811-02-28
De som have Lotterie=Sedler under min Collection heri Randers, ville behagentlig erindre sammes Fornyelse til 2den Classe, efter ihændehavende Lodders Paategning da disse i manglende Fald bliver tilbagesendte som uafsætlige. Saa er og for Lysthavende nogle nye Kjøbelodder til bemeldte 2den Klasse at bekomme hos Randers d. 22 Febr. 1811. Stabell. Ligesom forhen, kan ogsaa i dette Aar fra nu af og fremdeles i Foraaret, faaes alle bragelige sorter nylig hjemkomne, frisk og got Haugeurter og Blomsterfroe, samt engelsk Raigræs Frøe hos Gartner Friderich, Hald i Holstebroe.
Viborger Samler, 1811-02-28
Nylig fra Lybek hiemkomne bedste Haugefrøe, er hos mig at bekomme og Priserne saa billig som muligt, efter Bankosedlernes slette Værdi. Hr. Postmester Ring, Skive modtager som sædvanlig mine Commissioner. Holstebroe d. 21 Februar 1811. Jens Frid. Brondum.
Viborger Samler, 1811-02-28
Paa Alling Skougaard, kan faaes Græsning næste Sommer for 100 Stude eller andet Qvæg, naar man accorderer i Tide med undertegnede. Aunsberg d. 19 Febr. 1811. Juul.
Viborger Samler, 1811-02-28
For en duelig og frie Karl, der om sit Forhold kan forevise Attester er en fordeelagtig Tjeneste ledig til 1ste Mai, som Aulskarl ved en Sædegaard i Nærheden af Viborg. Man henvender sig til S. T. Hr. Bager og Gjestgiver Fogh i Viborg.
Viborger Samler, 1811-02-28
Paa Ørregaard ved Viborg kan bekommes Græsning i Sommeren 1811 til 16 a 20 Stude, man accorderer derom med undertegnede. Thaarupgaard d. 17 Febr. 1811. Stabell. Forvalter ved Thaarupgaard.
Viborger Samler, 1811-02-28
Gode Oblater til Breve faaes tilkjøbs hos Just.
Viborger Samler, 1811-02-28
(Hermed følger Tillæg.)
Viborger Samler, 1811-02-28
Jndenlandske Tidender. Ved Plakat af 8 d. har Hs. Maj. for at fremme og opmuntre Jndførselen af Levnetsmidler til Norge, allernaadigst bestemt en Jndførselspræmie af 1 Rd. for hver Td. Smør, Flæsk, saltet eller røget Kjød, Hvede, Rug, Erter, Malt, Byg og Havre, samt Gryn og Meel af fornævnte Kornsorter, som med fremmede eller indenlandske Skibe indføres, samt forundt Skipper og Mandskab en Belønning af 3 Rd. pr. Kommercelæst af Skibets fulde Drægtighed, naar Jndførselen skeer til et Sted i Trondhjems eller Bergens Stifter, og 2 Rd. pr. Kommercelæst, naar den skeer til et Sted i Aggershuus eller Christiansands Stifter; hvilken Belønning deles saaledes, at hver Mand af Mandskabet faaer 1, Styrmanden 1 1/2 og Skipperen 2 1/2 Deel. Saavel Præmien som Belønningen udbetales i Dansk Kourant, og ikkun for den Jndførsel, som skeer søndenfields efter 1 Marts og nordenfieldsefter 8 Marts d. A.
Viborger Samler, 1811-02-28
For Kartofler, som indføres fra 1 Aug. til 1 Octbr. d. A., er ligeledes tilstaaet en Præmie af 48 sk. pr. Under 8 d. er gjennem Kancelliet udfærdiget et Kgl. Reglement for Faaborg Kjøbstæds nye Kirkegaard, J Følge samme er det forbudt at belægge nogen Grav med Muursteen, Træeramme eller at vanzire den med Kors, Brætter paa Pæle o. des., samt at indhegne noget Gravsted med Stakitter eller andet, med mindre der paa Graven er opreist et Monument. Enhver Grav skal være 3 Alen dyb eller dybere i Forhold til Kistens Høide, saa at intet Liig har mindre end 2 Alen Jord over sig &c.J Selskabets Møde for indenlandsk Konstflid d. 14 d. blev blandt andet oplæst en udførlig Beretning fra Selskabets Korrespondent Hr. Pastor Schade paa Mors om Morsingernes Konstflid; Hr. Justitsraad og Ridder Barens foreviste tvende ved Tapetfabrikør Henriques Selskabet tilbudne Kareth Trin, saaledes indrettede, at naar Karethøren oplukkes, falder Trinet ned, ligesom dette igjen gaaer op, naar Døren tillukkes, tilligemed Beskrivelsen af denne Engelske Opfindelse med tilhørende Tegning. J Tirsdags Morges naaede Rækken af Mennesker som i flere Timer oppebiede Skuespilhusets Oplukkelse i Kbhvn. for at faae Sedler til Sørgespillet Dyveke, vist 50 Alen ud paa Torvet. - - Søndagen d. 10 d. solgte Billetprangere deres Maskeradesedler for 7 indtil 14 Rd., og Manges Lyst blev endda ikke tilfredsstillet af Mangel paa Sedler, Hos Restaurateurerne i Kbhvn, koster na et Glas Punsch 3 Mk. og en Kop Chocolade ligesaa meget og desuagtet er Søgningen snarere til end aftaget; paa de fleste Luxusartikler haves ogsaa langt større Afsætning end førend Krigen; Snedkerne kunne f.Ex. i denne Tid ikke faae saa mange Mahognie Meubler færdige, som de kunne afsætte, endskjøndt de ere stegne 100 til 200 Procent siden ifjor, og den overordentlige Mængde Arbeide, Snedkerne for Øieblikket have, har havt den Virkning, at over 50 Svende ere blevne Mestere i forrige Aar, saa at Kbhvn, nu ialt tæller 220 Snedkermestere. - Kolonialvarene ere ogsaa i den senere Tid igjen begyndte at stige i Priserne: god Kaffe koster 10 Mk., Havannah Sukker 7 Mk. 8 s., Kandis 11 Mk. 8 s. til 11 Mk. 12 s. Pd. - Paa Auctionen over afgangne General Postdirecteur Helfrieds Bogsamling blev ligeledes Alting usædvanlig dyrt betalt. Den Spanske Oversættelse af Sallust blev betalt med 78 Rd., Donquixotte paa Spansk med 126 Rd., Calderons Komedier, 9 Vol., med 59 Rd. Et ukompletExemplar af Thaers Annaler 41 Rd. 3 Mk. Rousseaus Værker 65 Rd., og Voltaires dito (begge Eftertryk) 165 Rd., Lopez's Karter over Spanien (58 smaae Blade) 58 Rd., Almedillas Korter over Portugal 35 Rd. 3 Mk. - To Malerier, efter Formodning af Leonardo da Vinci og Gulio Roman 612 Rd., et dito af den Venetianske Sepolio 121 Rd., et Schweizer Landskab 81 Rd., Volpatos 8 Kobbere efter Raphaels Malerier 201 Rd. 2 Mk., 2 smaae Kobbere af Morghen 54 Rd.
Viborger Samler, 1811-02-28
J Handelstidenden læses følgende sikre Middel mod Brand i Hvede, som af Hr. Rieben, hans Fader og Farfader med Held er bleven anvendt, og har altsaa (foruden et nøiagtigt, under Øvrighedens Tilsyn foranstaltet Experiment, der hæver al Tvivl, en 100aarig Erfaring for sig. Fremgangsmaaden er denne: Naar Hveden er udbredt paa et reent Loft, sigtes derover for hver Tønde, 1/2 Skjeppe Aske; derpaa stænkes Vand, Hveden røres vel om. Den Tilsætning af Aske ansees nødvendig, for at denne kan hænge ved Hveden og der indsage Saltvandet. Er Hveden omkastet saa længe, at der hænger Aske ved hvert Korn, kommes lidt efter lidt 1/2 Fjerdingkar Salt paa hver Tønde Hvede, medens denne bestandig kastes. Derefter henligger Dyngen til den følgende Dag. Da Kornene nu hænge sammen og ikke vel kan udsaaes, blander man saa meget læsket Kalk dermed, at de blive tørre og lettelig skilles ad. Skulde, Dagen efter Saltet er blandet med Hveden, følge Uveir, at man ikke kan saae, maae Dyngen udbredes tyndere. Den kan uden Skade holde sig saaledes 4 fulde Uger; men Kalken maae ikke kommes paa, før den Dag, Hveden skal saaes.
Viborger Samler, 1811-02-28
Hr. Konsul de Conninck bekjendtgjør i Dagen, at dersom de Jordeiere, der ønske at opføre Bygninger af stampet Jord, ville til næste Sommer sende ham en af deres Folk, som de selv ansee at være istand til at have Opsyn og Bestyrelse af hvilkensomhelst Bygningsmaade, saa skal saadan en Mand lære det Fornødne; samt at der formodentlig til Sommer vil blive opført Bygninger af Stamp i Nærheden, af Præstøe, Korsøer, Ringsted og Roeskilde. Hr. Justitsraad og Borgmester Stadfeldt i Randers har i Anledning af sin Datters ægteskabelige Forening med Hr. Pr. Lieut. Kinch d. 10 d. ved dækkede Borde i Fattighusene bekostet Middagsmaaltid til 83 Fattige, som fik Kjødsuppe med 1 Pund Kjød hver, samt Brød, en halv Tønde Øl og nogle Potter Brændeviin.
Viborger Samler, 1811-02-28
J Raaders Amts Selskabs Møde d. 2 f. M. blev blant andet foreviist 2 Par nette Skoe med Træ saaler, som om Aftenen vare forfærdigede af en Gaardmands Søn i Hammelef, hvorfor denne blev tilkjendt 10 Rd.
Viborger Samler, 1811-02-28
J Statstidenden læses følgende Bekjendtgjørelse: Med første udkommer Nødværge imod Hr. Amtmand og Kommitteret Thaarup, med Motto: "vor uægte Cato handlede mindre klogt, som da han med Haan ville svarke en anderledes tænkende Medborger; forblindet af Hovmod stillede sig selv blot i den meest ynkværdige Skikkelse. Balle". (Hemp. Avis.)
Viborger Samler, 1811-02-28
Overpræsidenten i Altona har bekjendtgjort at ingen Fiskerbaad maae løbe ud uden at være forsynet med et Tilladelsesbeviis, og med et at Magistratens indregistredet Nummer, hvorom de have at melde sig hos ham Selv Staden Glückstadts deruterte Borgere bekjendtgjøre Præsidenten Justitsraad Brünings Død i hans 79de Aar, efterat han i næsten 50 Aar havde været Stadens Foresatte; i Junimaaned d. A. havde han agtet at holde sit Jubilæumsom Embedsmand. (Jversens Avis.)¬
Viborger Samler, 1811-02-28
J Politievennen yttres det Ønske, at en eller flere Personer der forstode godt Lavningen af de Sæbe atter man almindelig bruger i en Huusholdning, vilde paatage sig at reise omkring i Landet, hvor de vist hos de fleste, ja selv af Bondestanden vilde med Glæde vorde modtagne og belønnede for Underviisningen. Feldbereder Schulz i Rudkjøbing paa Langeland, som i Aaret 1810 har indsamlet 1956 Pd. forskjellige Medicinalurter og solgt dem til Apotheket i Rudkjøbing, er af det Kongelige Landhuusholdnings Selskab tilkjendt en Præmie af 300 Rd.
Viborger Samler, 1811-02-28
Paa Høibroplads Nr. 44, sælges i denne Tid store Asparges for 3 Rd. og mindre dito for 1 Rd. 100det.
Viborger Samler, 1811-02-28
Det i Randers i denne Tid værende Heste market er nu endt, og faldt ikke ud efter Sælgernes Ønsker; thi ikkun faa Kjøbere indfandt sig til saa høie Priser Prangerne havde ventet; hvorover adskillige af disse, som frygtede for at overfore deres Heste til næste Market, maatte sælge med Tab. C. Sørensen i Vester Hvidberg paa Morsøe, advarer imod falske Pengebilletter som i hans Navn ere udstædte.
Viborger Samler, 1811-02-28
(Jndsendt.) For at svare det saa dyre Sølv til dagligt Brug, var det godt, at Skeehaandværket blev værdiget større Opmærksomhed. Adskillige af vore Træarter ere af den Beskaffenhed at der af samme kunne forfærdiges fine og nette Skeer, saasnart Arbeidet blev drevet en smule konstmæssigt. Skulde man imidlertid finde slige Skeer for grove, kunne velgjorte Hornskeer godt træde i Sølvskeers Sted. Sidste Slags ønskede Jndsenderen sig gjerne et Dosin, naar han vidste, hvor de vare at bekomme.
Viborger Samler, 1811-02-28
Spørgsmaal. Vilde det ikke være fordeelagtigt for Landets Pengevæsen, og Regjeringen søgte, ved Commissionærer at tilhandle sig, ved Stervboe Auctioner, de ædle Metaller, der stundom i ikkenbetydelig Mængde forauctioneres, og ikke sieldent opkjøbes blot i den Hensigt, at sendes udenlads, K. og B. (Randers Av)
Viborger Samler, 1811-02-28
Viborg 28de Febr. Vi mangle nu 2 kjøbenhavnske Poster. I Gaar Nat forvandlede Frosten og Østenvinden sig til To og Regn. J Kreiberg. Sogn i Salling har nylig en Selveier solgt et Par Vognheste for 1900 Rdlr. De skulle have kostet 2000 Rd.; men Sælgeren havde betinget sig at benytte dem til sit Foraars Markarbeide i Kjøbet.
Viborger Samler, 1811-02-28
Følgende nye Bøger: Biørns Arithmetik, 3die Cursus, V. 1 Rdlr. 56 s. Sammes plane Geometri med Kobb., Vo. 1 Rd. 56 sk. Handrups Regning for Børn ud af Hovedet, h. 24 s. Ny Stemplet=Papiir=Tabel 20 sk. Samt TruslevsKobber over de norske Troppers Bivnaqvering for Subskribentere faaes hos Just.
Viborger Samler, 1811-03-04
(Af Alton. Merk. og Hamb. Corresp.)
Viborger Samler, 1811-03-04
Konstantinopel 10de Januar. Storherren har befalet, at Troppernes Hovedqvarteer skal blive i Schumla, uagtet Storvisiren ville have forlagt det til Silimnia nær Adrianopel. J alle de til Pachaerne i Asien, Ægypten a. udstædte befalinger og flere Troppers Samling, siger Storherren bestandig, at han til Foraaret i egen Person vil drage i Feldtten. Nogle engelske Skibe, som uagtet Forbuddet, ville hemmelig udføre Kornvahre fra Tyrkiet, bleve anholdte og, ere uagtet alle Forestillinger, dog ikke endnu løsladte.
Viborger Samler, 1811-03-04
Paris 18de Februar. Fra Pernes skrives den 20de Januar: "Den 18de Januar fik Hertugen af Abrantes Ordre til med endeel af sit Korps, at undersøge Englændernes og Portugisernes Stilling og Styrke ved Rio Major i Portugal. Hertugen, som selv ville see Fjendens Styrke, og hvad Slags Tropper de havde, kom Forposterne for nær, i det en liden Bakke betog ham Udsigten. J samme Øieblik traf en fjendtlig Tiralleurs Kugleskud ham saa uheldig, at hans Næsebeen blev knuust og Kuglen gik ind i Kjødet mellem Næsen og Kindbenet. Hertugen har underkastet sig en smertelig Operation og ladet Kuglen trække ud. Lægerne forsikre, baade at hans Smerter nu ere lindrede, som og, at denne Blessor ikke vil vansire Ansigtet eller have de slemme Følger, som en slig Vunde ellers let kan have.
Viborger Samler, 1811-03-04
Deres keiserlige Majestæter have nylig været i Boulogneskoven at spadsere.
Viborger Samler, 1811-03-04
Keiseren har udnævnt Hertugen af Jstrien (Bessteres) til Generaloberst ved Keisergarden og givet ham Overkommando over Nordarmeen i Spanien, som besætter Provindserne Navarra, Biscaja, St. Ander, Burgos o. fl. og har Hovedqvarteer i Burges. Hertugen er kommen der og formanede strax ved en Proklamation til Rolighed og Underkastelse.
Viborger Samler, 1811-03-04
Den spanske Ambassadør, Hertugen af Frias, er død her.
Viborger Samler, 1811-03-04
Den biskoppelige Kommission under Forsæde af Cardinal Fesch, har atter begyndt sine Forhandlinger. Nordspanien, begge Sider af Cbro, Egnene ved Burgos, Valladolid og andre Gammeltastiliens Stæder besættes stærk af de Franske. Efter Fæstningen Tortosas Overgave, ere de Franske for det meste Mestere af det østlige Spanien og Veiene til Valencia er dem aabne. General Suchet besatte Katalonien og Arragonien, et andet Korps Nykastilien. General Sebastiani ventes til Murcia og derfra at trænge frem til Kongeriget Valencia. Hertugen af Tarent vil udføre Tarragonas Beleiring. Generall. Baragnay d' Hilliers staaer i Nordre Deel af Catalonien og holde Samqvemmet aabent mellem Barcellona og Frankrig og derved dækker de forstærkninger, som daglig komme fra Frankrig. (Man seer altsaa, at de ulykkelige Spanier, ved bestandig at modsætte sig, baade skaffe de Franske nok at bestille; men og forhale ubetalelige Fred, som mere ødelægger Landet.)
Viborger Samler, 1811-03-04
London d. 11 Februar. (Af Monitøren) Der ere komne 2 Beretninger fra Lord Wellington af 19 og 26 Januar. Man seer deraf, baade: at Hovedqvarterret endnu er i Cartaxo, som og, at der intet af Vigtighed er forefaldet. Han melder omstændeligere om det Angreb General Clavarede gjorde paa den portugisiske GeneralSilvierra d. 30te Decbr. hvor Portugiserne ved Ponte d'Albade lede et betydeligt Nederlag og maatte trække sig tilbage. De Franske angrebe Silvierra atter den 11 Jan. ved Villa de Ponte og drev ham til Lammego; han maatte endog flygte derfra og snarlig søge Douroflodens høire Bred. Den 23 Jan. indtoge de Franske Olivenza. Den 9de gik et stærk fiendtligt Korps over Guadiana ved Merida. De have paa Flodbredden endeel svært Skyts. Uvist er det om de beleie Badajoz - Med Beklagelse kundgjør Wellington Marquis Romanas Død. Han døde den 23 Jan. i Hovedqvarteret af en heftig Sygdom. De spanske Tropper tabe i ham en vigtig Mand. (Man kan vel kalde ham Sielen i Jnsurrectionen) Den 19de foretog et stærkt franske Korps en Rekognoserring ved Rio Major under General Junot (Hertug af Abrantes) hvorved Generalen fik en Blessyr, der voldte, at de trak sig tilbage. Forresten mener Lorden ikke, at Massen foretager sig noget alvorligt førend i April, formedelst Veirets Maadelighed og Dagenes Korthed. Brigadegeneral G. Stevart er kommen hertil London fra Lissabon. Ventelig skal han give Regjeringen saadanne Oplysninger om Armeens Forfatning, som man ei vil betroe Papiret. Sønden. for Tajo anlægge vi bestandig Fæstningsværker og og det eneste vor Armee mangler, er Forstærkning. Men hvad Rimelighed er der vel til, at denne kommer og kommer i tilstrækkelig Mængde. Den Flaade som har de 2 tydske Regim ombord med flere Forstærkkninger, som og den Sir Joseph York skulle overføre, ligge endnu i vore Havne og holdes tilbage, af Modvind. Romanas Korps er trukken til Badajoz. - J Lissabon indpakke Kjøbmændene deres bedste Vahre, for i Nødsfald at redde dem.
Viborger Samler, 1811-03-04
Stokholm 12te Februar. Landshøvdingen Hr. Ulfsparre har som Formand, for en Deputation fra Sydermanland, holdt en Tale til Prinds Oscar ved at lykønske ham til Udnævnelsen til Hertug af Sydermanland, som fordum den store Gustaf Adolphs Fader og var. Denne tolvaarige Prinds holdt en Tale til de Deputerede hvori han forsikrede, at dette Hertugdom skulle være ham dyrebart, saavel for Forfædrenes Skyld, som for den nærværende Slægts Tilbøielighed til Hans Person m. m.
Viborger Samler, 1811-03-04
Man siger den forrige Konge Gustaf Adolph staaer i Begreb med at forlade London og agter sig til Nordamerika.
Viborger Samler, 1811-03-04
Paa Gulland er oprettet 4000 Md. Landværn, som haabentlig vil gjøre fornøden Modstand, om Fjenden faaer i Sinde at angribe Øen.
Viborger Samler, 1811-03-04
Blandede Efterretninger.
Viborger Samler, 1811-03-04
(Af Alt. Merk. og Hamb. Corresp.)¬ J Rom arbeides daglig af 400 af Stadens forrige Betlere og Dagdrivere paa at bortskaffe de store Gruus og Skarndynger, som forhen skjulede mange af Oldtidens kostbare Bygninger og Mindemærker. Paa det gamle Forum (Torv) saae man for et Aar siden Oxer græsse og de Templer som omgave det, halv begravede under Jorden og vansiret ved usle Hytter. Concordiatemplet, de 3 skjønne Støtter af Jupitertemplet, og det Capitolinske Bjerg, kommer nu atter frem for Dagen i deres fulde Skjønhed. De 3 overblevne Støtter af Jupiter Stators Templet som og Antonins og Faustinas Templer staae nu frit. Det majestættiske Colosseum, hvis Trediedeel laae begravet under Jord og Gruus, er man nu færd med at rense, man seer alt de nederste Buer. Om hele Bygningerne er trukken en 10 Fod bred Kanal. Snart vil og den mærkværdige Napoleons Billedstøtte vorde opreist - og Rom, der under de Regentere og Munke, som man burde tiltroet meest Omsorg for Alderdommens Værker, vil være denne sieldne Mand mere forbunden end dem, for at den lever op igjen.
Viborger Samler, 1811-03-04
Den franske Flotille i Corfu er saa got istand, at de engelske Strøifskibe ej vove at komme der.
Viborger Samler, 1811-03-04
Den italienske Flotille under Capitain Dubordien er og respettabel.
Viborger Samler, 1811-03-04
Paa Amsterdams Børs har man havt det Rygte, at Regenten i England ville tilbagekalde de berygtede Kabinetsordrer.
Viborger Samler, 1811-03-04
J den franske Stad Amiens allene ere 30 Manchesterfabriker i Gang, som have mere Aftræk, end de kan bestride.
Viborger Samler, 1811-03-04
Kongen af England er i god Bedring.
Viborger Samler, 1811-03-04
Erkebispen af Udine og biskoppen af Navara have indgivet Adresser til Vicekongen af Jtalien, hvori de, liggerviis som Capitulet i Paris, erklære, at de katholske Bisper have hidtil efter den anddommelige Religionsstifters Anordning forestillet Kirken, og ville ogsaa fremdeles forestille den; i dette Hierarchie kan ingen menneskelig Magt forandre noget. I Kristendommens ældste Tider har man Jntet vist af den Troskabsted, som de Romerske Pontif rer siden i de mørkere Tider fordrede af Biskopperne. Khavns Cours 22de Februar anførtes i L. d. Børsenh. 900, k. S.
Viborger Samler, 1811-03-04
Vicekongen af Jtaliens unge Søn, August Napoleon, er bleven vaccineret.
Viborger Samler, 1811-03-04
J Hamborg har 3 Handelshuse gjort Bankeret, et med 116,000, et med 64000, og et med 13000 M. B. Englænderne have nogle Gange i denne Vinter forsøgt at gjøre Landgang i Calabrien, men fundet Alting beredt til at modtage dem, og derfor snart opgivet denne Plan.
Viborger Samler, 1811-03-04
Jndenlandske Tidender.
Viborger Samler, 1811-03-04
(Af Statstidenden og Hempels Avis.)¬ J Fredericia er nylig etableret et Klædefabrik af 3de virksomme Borgere, Benj. M. Benjammsøn, Salomon Nathan, og Meyer J. Levi, som efter de første Forsøg lover den heldigste Fremgang. Anmelderen har seet 3de af de første Stykker Klæde, som denne Fabrik har frembragt, og efter hans Dom maae han tilstaae, at det fabrikerte Klæde der alt er af jydsk Uld, spundet paafri Haand, fuldkommen i Henseende til Fiinhed og Godhed, kan sættes ved Siden af enhver anden med Spinder og Presse maskiner forsynet Fabriks Klæde.
Viborger Samler, 1811-03-04
Batteriet Trikroner, d. 21de Febr. J Gaar gik stærk Driviis fra Sønden, med Sydost Vind og Sønden Vande. Den Brig, som i Gaar laae til Ankers under Skovshoved, er ogsaa seilet Nord efter, for at redde sig fra Jsen. En Jagt, som havde klareret for Udgaaende Nord paa, er med Jsen dreven paa Grund i Kalkbrænderie Bugten.
Viborger Samler, 1811-03-04
I Gaar Formiddags kom Syd fra en Brig og en Galease, begge fra Christiansøe, opbragte af Kaperfører og Ridder Wulfsen. Briggen løb paa Kronen, Galeasen er til Ankers inden for Batteriet. Briggen fik Hielp fra Batteriet; men Fartøierne kunde ikke stride imod Jisdrivten. Jsen imellem Batteriet og Landet er aldeles usikker og fuld af Vandvaager og Skjøriis. Den liggensaaledes til noget over 1/4 Miil Østen for Batteriet, og strækker Syd og Nord fra Hveen til forbi Prøvestenen. Der er aabent Vand under svenske Kysten.
Viborger Samler, 1811-03-04
Batteriet Trekroner, d. 22de Febr. Saavel imellem Batteriet og Landet, som Østen for og i Farvandet uden om Batteriet, var i Gaar megen Driviis og Skjøriis.
Viborger Samler, 1811-03-04
Syd fra ere igaar hidkomne 2 optagne og af Admiralitetsretten priisdømte Fartøier, en Galease og en Smak, der begge ere tildømte eet Rhederie, og afgaaede fra Christiansøe d. 20de Febr. Galeasen, ligger fast i Jsen tæt uden for Batteriet, og Smakken imellem Batteriet og Torbeks Reev.
Viborger Samler, 1811-03-04
Den 25 Febr. Galeasen er nu iset ind til Toldboden. Briggen er bleven flet; men avancerer kun lidet for Skjøriis.
Viborger Samler, 1811-03-04
Driviis i Storebelt har hindret Posternes Gang - Den store Auction over Priisladninger og Skibe i Christiansand er udsat fra 18 Marts til 29 April.
Viborger Samler, 1811-03-04
Til Bergen i Norge har en fransk Kaper indbragt en fra Lissabon afgaaet engelsk Brig med 233 Baller spansk Uld, m. m. som i April Maaned der skal bortsælges.
Viborger Samler, 1811-03-04
Befordringer og Afgang. Under det danske Cancellie: Hidtil værende ordineret Degn for Rømpe, H. C. L. Holm, beskikket til Sognep. for Ballum Menigh. i Ribe Stift; Sognep, for Snode og Staaense Menigh. P. Saxtorph. til Amtsprovst paa Langeland.
Viborger Samler, 1811-03-04
Døde Khu. Kjøbmand H. C. Feldsted 43 A. Odense: Frue Oberstlieutenantinde de Sehestedt fød Pultz. Lieut. ved det 3die Jydske Jnf. Reg. C. v. Krog, 23 A. Friderikshald. Kiøbmand L. Dahl 39 A. Saxkjøbing paa Laaland: Magister Consistorialraad og Sognep. i Saxkjøbing J Halling 71. A. Colding. Prokurator N. Hvas 30 A. Aalborg; Mad. J. Møller 70 A. Randers: Mad. K. Gysting f. Juel 88 A. Mallinggaard, Mad. M. K. Jespersen f. Nørschou 38 A.
Viborger Samler, 1811-03-04
Bekjendtgjørelser.